[{"text_idx": "#000000", "text": "Iga asi omal ajal \u2013 jo\u0303ulud jo\u0303udvad"}, {"text_idx": "#000001", "text": "17 dets. Iga asi omal ajal \u2013 jo\u0303ulud jo\u0303udvad"}, {"text_idx": "#000002", "text": "Jo\u0303ulud on eriline aeg, mis annab vo\u0303imaluse perega koos olla, ja\u0308rele mo\u0303elda, mis on meile oluline ning mida tahaksime elu jooksul veel korda saata."}, {"text_idx": "#000003", "text": "Inimestena maapeal elades on meie jaoks ja\u0308rjest enam saanud oluliseks aja mo\u0303o\u0303tmine ja aja ma\u0308a\u0308ratlemine. Nii ongi meid alati saatmas pu\u0308u\u0308d aega vo\u0303imalukult efektiivselt tarvitada, et ikka rohkem tehtud saaks. Selle ma\u0308a\u0308ratlemise ja mo\u0303o\u0303tmise ka\u0308igus on teatud ajahetkedele omistatud ta\u0308hendus, mis ma\u0308rgib nende erilisemat olemust ja vo\u0303imalust mo\u0303tiskleda teemade u\u0308le, milleks argipa\u0308evas ehk mahti pole. Nii olemegi advendiajas, mille sisuks on jo\u0303uludeks valmistumine, et see suur pu\u0308ha vo\u0303iks saabuda meile just no\u0303nda, nagu su\u0308da igatseb ja mo\u0303te soovib. Veel enne, kui jo\u0303uluaeg lo\u0303ppeb, vo\u0303imegi juba kokku vo\u0303ta u\u0308he aastaringi, et minna vastu uuele tuurile u\u0308mber pa\u0308ikese."}, {"text_idx": "#000004", "text": "No\u0303ndaviisi on inimkond pu\u0308hade ringi ka\u0308inud juba aastasadu. Selle juures on ku\u0308ll kombed muutunud ja nii mo\u0303nedki arusaamised teisenenud, kuid kese on ja\u0308a\u0308nud pu\u0308hadeajal ikka endiseks \u2013 headus on u\u0308le kurjast ja valgus on u\u0308le pimedusest. No\u0303nda ongi kogu advendi- ja jo\u0303uluaeg valmistumine uueks aastaringiks, et ja\u0308tta maha ko\u0303ik see, mis ei o\u0303nnestunud, ning paluda andeks puuduja\u0308a\u0308gid, et uus aasta vo\u0303iks tulla meie juurde uute ro\u0303o\u0303mudega."}, {"text_idx": "#000005", "text": "Muutumine on elu ja kui ei toimuks mingit edenemist, manduks inimene va\u0308ga kiirelt, tema mo\u0303tteteravus nu\u0308ristuks ja ind elus edasi ru\u0308hkida raugeks. Oluliseks osaks muutustest on aga andeks palumine, andeks andmine ja selle toel leppinutena tulevikku vaatamine. Just advendi- ja jo\u0303uluaeg annavad meile selleks vo\u0303imaluse. Leppimises, pingete ja vastasseisude lahendamises seisab ju tegelikult helge tuleviku vo\u0303ti."}, {"text_idx": "#000006", "text": "Elus on nii, et ko\u0303ik, mida teel kohtame, ei pruugi va\u0308ga meeldida, kuid selle juures on alati tarvis na\u0308ha laiemat pilti, sest lo\u0303ppkokkuvo\u0303ttes on oluline, et ro\u0303o\u0303mustada vo\u0303iks ikka suurem hulk inimesi kui ainult mina ja minu la\u0308hedased. Nii on jo\u0303uluaeg hea soovimise ja hea tegemise aeg. See on aeg, kus seni veel tegemata ja\u0308a\u0308nud head saab ellu rakendada, et see ro\u0303o\u0303mustaks inimesi la\u0308hemast ringist va\u0308ljapoolegi."}, {"text_idx": "#000009", "text": "Jo\u0303uluaeg on rahu- ja ro\u0303o\u0303muaeg, selleks on oluline valmistuda, sest argiru\u0308tmis to\u0303tates me u\u0308ldjuhul ei suuda rahu ja ro\u0303o\u0303mu olemust tervenisti mo\u0303ista. Kui su\u0308dames on rahu, siis loomulikult o\u0303nnestub ka to\u0303ttamine paremini ja meeledki on ro\u0303o\u0303msamad. Selleks aga, et peale suurt segadust ja ro\u0308o\u0308pra\u0308hklemist neid taas leida, on tarvis vo\u0303tta hoog maha ja hingata."}, {"text_idx": "#000010", "text": "Ilmselgelt on hingedes valguse igatsus, sest miks muidu juba hingedepa\u0308evast mo\u0303nel pool kuused tuledes sa\u0308ravad ja kaunistused silma ro\u0303o\u0303mustavad. Aga siiski, ootamise varasem alustamine ei too pu\u0308hi meile varem kohale."}, {"text_idx": "#000011", "text": "Jo\u0303uluevangeeliumis on salm: \u201eAga nende sealoleku aegu said pa\u0308evad ta\u0308is ja Maarja pidi su\u0308nnitama.\u201c (Lk 2:6) Igal asjal on oma aeg. Maarja ja Joosep pidid ette vo\u0303tma riskantse ra\u0308nnaku Petlemma, et nende laps justnimelt selles linnas ilmavalgust na\u0308eks. Sest no\u0303nda olid prohvetid kuulutanud, et selles linnas su\u0308nnib Pa\u0308a\u0308stja. Nad ohverdasid oma enese heaolu ehk ta\u0308pselt teadmatagi miks, kuid nad usaldasid jumalat. Nu\u0308u\u0308d juba paar tuhat aastat on kogu maailm ta\u0308histanud nende poja su\u0308ndimise pa\u0308eva headuse, ro\u0303o\u0303mu ja armastuse pu\u0308hana."}, {"text_idx": "#000013", "text": "Soovin teile, head viimsilased, rahulisi ja ro\u0303o\u0303msaid jo\u0303ule! Soovin, et selles ajas oleks meil hingesoojust, mida vormida heaks, mis puudutab ligimeste su\u0308dameid ja ro\u0303o\u0303mustab neid. Aeg on head teha ja aeg on armastada ning kasvatada sellest enesele harjumus, millega uude aastasse minna."}]